སླར་གསོ་བྱུང་བའི་རྩྭ་ཐང་ཇི་ལྟར་བེད་སྤྱོད་པ་ནི་ཤེས་བྱ་གལ་ཆེན་ཞིག་ཡིན།ངས་ཀྱང་འབྲོག་པ་དག་གི་ཁ་ནས་ཤེས་པ་ཡིན།རྩྭ་ཐང་གི་དོ་དམ་ནི་ངོ་མ་བཤད་ན་ཕྱུགས་འཚོ་བའི་དོ་དམ་ཡིན།ལོ་ཞིག་ལ་རྩྭ་སྐྱེ་ཚུལ་མི་བཟང་སྟེ།དཔྱིད་དུས་སུ་རྩྭ་ལྗང་སྐྱེས་མེད་ལ།རྩྭ་སྐྱ་ཟོས་ཚར་བས་ནོར་ལུག་གིས་རྩྭ་ཁམ་གང་ཡང་ཟ་རྒྱུ་མི་རྙེད་པ་འདྲ།དེར་བརྟེན།ང་ཚོས་འབྲོག་པ་རྣམས་ལ་བྱེ་བཅོས་རྩྭ་ཐང་དུ་ཕྱུགས་འཚོ་རུ་བཅུགནོར་ལུག་དག་གིས་ས་ངོས་ཀྱི་རྩྭ་སོན་དག་ས་ནང་དུ་བརྫིས་པའམ་ཡང་ན་ས་གཞན་དུ་དྲུད་པས་རྩྭ་ཐང་སླར་གསོ་ལ་ཕན་པ་ཆེ།ནམ་ཞིག་ལ་ནོར་ལུག་འཚོ་བ་དང་།ནོར་ལུག་ཅི་ཙམ་འཚོ་བ་སོགས་ནི་འབྲོག་པ་རྒན་རབས་པ་རྣམས་ཀྱི་སེམས་ན་གསལ་བོ་ཡིན།